Hidradenitis suppurativa
Potrebovala by som poradiť s riešením ako liečiť hidradenitis suppurativa a ako odstrániť jazvy. Ďakujem za všetky rady.
Dobrý deň.
Ďakujeme za Vašu otázku.
Hidradenitída je chronické autoimunitné zápalové kožné ochorenie, ktoré sa prejavuje opakovanou tvorbou zápalových a bolestivých ložísk, ktoré majú charakter abscesov, cýst, pupienkov, uzlíkov. Ochorenie vzniká v dôsledku zablokovania vývodu potnej žľazy alebo vlasového folikulu. V upchatom folikule sa hromadí sekrét, pot a epitel a vzniká zápalová reakcia.
Na zmiernenie priebehu ochorenia je potrebná predovšetkým zmena životného štýlu. Stravu sa odporúča obohatiť o zeleninu, ovocie, celozrnné produkty a vlákninu. Je potrebné v strave prijímať dostatok vitamínov a minerálov. Medzi najdôležitejšie patria zinok, selén, vitamín A, D3, kremík a vitamíny skupiny B. Vhodným prípravkom je
Dr. Max Selén Zinok Forte
. Odporúčaná denná dávka pre dospelých je 1 tableta denne spolu s jedlom.
Možnosti liečby tohto ochorenia sú však len obmedzené. Okrem celkových antibiotík a chirurgických zákrokov je možné dosiahnuť uspokojivé výsledky predovšetkým s biologickou liečbou. Vzhľadom však na to, že tieto liečebné postupy spadajú do kompetencií lekárov, je potrebné konzultovať vhodný spôsob terapie predovšetkým s ošetrujúcim lekárom.
Na zmiernenie jaziev odporúčam silikónový gél
Scar gel
. Jedná sa o zdravotnícku pomôcku, ktorá na koži vytvorí ochranný, pružný, vodeodolný silikónový film priepustný voči plynom. To pokožke umožní normálnu syntézu kolagénu, ktorá podporuje normálny proces zjazvenia. Redukuje viditeľnosť jaziev a zlepšuje hydratáciu pokožky. Je vhodný na jazvy spôsobené akné, popáleninami, operáciami, škrabancom a ďalšími typmi jaziev. Čas ošetrovania je pri nových jazvách cca 8 týždňov. Pre najlepšie výsledky by mal byť silikónový film udržiavaný nepretržite v kontakte s pokožkou (24 hodín denne).
Prajem pekný zvyšok dňa.
S podzravom
Mgr. Barbora Bičanovská